Familie Journals Publikumspris 2018 gik l'rdag aften til det nordjyske band Kejser Larsen Band.

De var der allesammen. Dansktop-legender som Kandis, Birthe Kjær, Dario Campeotto og Kirsten Siggaard var på plads, da dansktoppen blev hyldet lørdag aften i Jyske Bank Boxen til Dansktop Prisen 2018. Nordjyske Kejser Larsen Band var også på plads i den feststemte sal, som nominerede til prisen Familie Journals Læserpris 2018 - og de vandt! Kejser Larsen Band, der ikke umiddelbart kvalificerer sig som et klassisk dansktop-band, har haft et par forrygende år og blev senest anerkendt for deres dejlige musik, da nummeret "Alt andet lige" blev kåret som årets dansktopnummer på P5. Lørdag aften kom så endnu en anerkendelse til bandet, der bor i Hjørring/Sindal-området. Og de er specielt stolte af denne pris, fordi det er Familie Journals læsere, der har kåret vinderen: Vi er mega stolte af prisen og meget taknemmelige for den støtte vi har fået - også når vi spiller live. Det er her musikken lever, udtaler bandet. Bandet har for nylig været i studiet, og kan glæde deres fans med, at der er mindst to nye numre på vej i de kommende år. Se eller gense Kejser Larsen Band i Nordjylland LIVE i april 2016.